Foto: KUN.UZ Hukumat qarori bilan Transport vazirligi huzuridagi Transport va logistikani rivojlantirish jamg‘armasi to‘g‘risidagi nizom tasdiqlandi. Bu haqda Adliya vazirligi xabar bermoqda. Nizomga muvofiq, Jamg‘arma mablag‘laridan quyidagi maqsadlarda foydalaniladi: transport sohasidagi ilmiy-tadqiqot ishlari; avtovokzallar, avtostansiyalar va bekatlarni qurish; Transport vazirligi tuzilmasidagi ixtisoslashtirilgan avtotransport korxonalari uchun yangi avtotransport vositalarini sotib olish; transport sohasiga axborot-kommunikatsiya texnologiyalarini joriy qilish; xodimlarni rag‘batlantirish. Jamg‘arma faoliyatini boshqarish va uning mablag‘larini taqsimlash hay’at tomonidan amalga oshiriladi. Hay’at o‘z faoliyatini Ijro etuvchi organ orqali amalga oshiradi. Uning tarkibi transport vazirining buyrug‘i bilan tasdiqlanadi.